
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, DE DISCIPLINĂ ŞI IMUNITĂŢI
	
	


                 Bucureşti, 9 martie 2020
                                                           PL-x 3/2020    

Către,

BIROUL PERMANENT AL CAMEREI DEPUTAȚILOR

Vă înaintăm, alăturat, raportul asupra Proiectului de Lege pentru completarea Ordonanței de urgență a Guvernului nr.119/2006 privind unele măsuri necesare pentru aplicarea unor regulamente comunitare de la data aderării României la Uniunea Europeană, precum și pentru modificarea și completarea Ordonanței de urgență a Guvernului nr.80/2013 privind taxele judiciare de timbru, trimis Comisiei juridice, de disciplină și imunități cu adresa    nr. PL-x 3/2020 din 3 februarie 2020, înregistrat cu nr.4c-13/29 din 4 februarie 2020.
În raport cu obiectul şi conţinutul reglementării, iniţiativa legislativă face parte din categoria legilor organice, fiind incidente prevederile art.73 alin.(3) lit. l) din Constituția României, republicată.
PREŞEDINTE,

Nicușor HALICI

PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, DE DISCIPLINĂ ŞI IMUNITĂŢI
	
	


 Bucureşti, 9 martie 2020
                                                           PL-x 3/2020    

 RAPORT 

 asupra
Proiectului de Lege pentru completarea Ordonanței de urgență a Guvernului nr.119/2006 privind unele măsuri necesare pentru aplicarea unor regulamente comunitare de la data aderării României la Uniunea Europeană, precum și pentru modificarea și completarea Ordonanței de urgență a Guvernului nr.80/2013 privind taxele judiciare de timbru
În conformitate cu prevederile art. 94 și art. 114 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată spre dezbatere în fond, în procedură de urgență, cu Proiectul de Lege pentru ratificarea Protocolului Adițional semnat la București, la 27 mai 2019, la Acordul dintre Guvernul României și Guvernul Republicii Arabe Egipt privind dobândirea dreptului de proprietate asupra terenurilor de către misiunile diplomatice ale celor două state, semnat la București la 10 noiembrie 2011, trimis Comisiei juridice, de disciplină şi imunităţi cu adresa nr. PL-x 3/2020 din 3 februarie 2020, înregistrat cu nr.4c-13/29 din 4 februarie 2020.
Camera Deputaţilor este prima Cameră sesizată, în conformitate cu dispoziţiile art. 75 alin.(1) din Constituţia României, republicată şi ale art.91 alin.(8) pct.2 din Regulamentul Camerei Deputaţilor, republicat.
Proiectul de lege are ca obiect de reglementare completarea Ordonanței de urgență a Guvernului nr.119/2006 privind unele măsuri necesare pentru aplicarea unor regulamente comunitare de la data aderării României la Uniunea Europeană, aprobată cu completări prin Legea nr.191/2007, cu modificările și completările ulterioare, precum și modificarea și completarea Ordonanței de urgență a Guvernului nr.80/2013 privind taxele judiciare de timbru, cu modificările și completările ulterioare, în sensul stabilirii măsurilor necesare aplicării altor regulamente ale Uniunii Europene. Astfel, în scopul facilitării punerii în aplicare a Regulamentului (CE) nr.1896/2006 de instituire a unei proceduri europene de somaţie de plată şi a Regulamentului (CE) nr.861/2007 de stabilire a unei proceduri europene cu privire la cererile cu valoare redusă, se instituie unele soluţii de reglementare referitoare la: competenţa de soluţionare a cererilor pentru emiterea somaţiei, precum şi a cererii de reexaminare formulată în condiţiile şi în termenul prevăzute de art.20 din Regulamentul nr.1896/2006; cuantumul taxei judiciare de timbru aplicabile cererilor pentru emiterea somaţiei europene de plată formulate potrivit Regulamentului nr.1896/2006, precum şi a opoziţiilor la somaţia europeană de plată forrmulate potrivit art.16 din acelaşi regulament; acordarea asistenţei practice pentru completarea formularului de cerere cu valoare redusă; competenţa de soluţionare în primă instanţă a cererilor cu valoare redusă şi a apelului în această materie, precum şi a cererii de reexaminare formulată în condiţiile şi în termenul prevăzute de art.18 din Regulamentul nr.861/2007; cuantumul taxei judiciare de timbru aplicabile cererilor cu valoare redusă formulate potrivit Regulamentului nr.861/2007, precum şi a cererilor de reexaminare formulate potrivit art.18 din acelaşi regulament.
Consiliul Legislativ a avizat favorabil iniţiativa legislativă, cu observații și propuneri, conform adresei cu nr.1056 din 30 decembrie 2019. 
Comisia pentru drepturile omului, culte și problemele minorităților naționale a avizat favorabil propunerea legislativă, în şedinţa din 11 februarie 2020, cu majoritate de voturi, conform adresei cu nr.4c-6/29 din 11 februarie 2020.

Comisia pentru buget, finanțe și bănci a avizat favorabil nu a transmis avizul referitor la această inițiativă legislativă până la data de 9 martie 2020.
În conformitate cu prevederile art. 61 din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat proiectul de lege în şedinţa din ziua de 9 martie 2020.
La şedinţa Comisiei juridice, de disciplină şi imunităţi deputaţii au fost prezenţi conform listei de prezenţă.

În urma dezbaterilor, membrii Comisiei juridice, de disciplină şi imunităţi au hotărât, cu unanimitate de voturi, să propună plenului Camerei Deputaţilor un raport de adoptare a Proiectului de Lege pentru completarea Ordonanței de urgență a Guvernului nr.119/2006 privind unele măsuri necesare pentru aplicarea unor regulamente comunitare de la data aderării României la Uniunea Europeană, precum și pentru modificarea și completarea Ordonanței de urgență a Guvernului nr.80/2013 privind taxele judiciare de timbru, în forma inițiatorului, în forma inițiatorului. 
În raport cu obiectul şi conţinutul reglementării, iniţiativa legislativă face parte din categoria legilor organice, fiind incidente prevederile art.73 alin.(3) lit. l) din Constituția României, republicată.

     
PREŞEDINTE,                  
                    SECRETAR,
         Nicușor HALICI                               Aida-Cristina CĂRUCERU
Consilier parlamentar, 

Rodica Penescu

